1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1 της 5/7 Ιαν. 1937 Περί απαλλαγής εκ των εισαγωγικών τελών και παντός φόρου ή δικαιώματος επιβαλλόμενων εις τα εκ της αλλοδαπής προερχόμενα είδη τ’ ανήκοντα εις το προσωπικόν των ξένων διπλωματικών αποστολών κλπ. Έχοντες υπ’ όψει το άρθρ. 1 παρ. 1α΄ του υπ’ αριθ. 317/1936 Α. Νόμου της 5ης Νοεμ. 1936 «περί ρυθμίσεως δασμολογικών τινών ζητημάτων» ορίζομεν τα κάτωθι προκειμένου περί των δασμολογικών απαλλαγών των εφαρμοζομένων επί ειδών εισαγομένων υπό των ξένων διπλωματικών και προξενικών υπαλλήλων. Διπλωματικόν Προσωπικόν Άρθρ.1.-1.Απαλλάσσονται του εισαγωγικού τέλους και παντός φόρου ή δικαιώματος, επιβαλλομένου εις τα εκ της αλλοδαπής προερχόμενα είδη, υπό τον όρον της αμοιβαιότητος όσα ανήκουσιν: α)Εις του Αρχηγούς των ξένων διπλωματικών αποστολών, τους διαπεπιστευμένους εν Ελλάδι, β)εις το υπόλοιπον επίσημον Διπλωματικόν προσωπικόν των εν Ελλάδι Ξένων Πρεσβειών, το αναγραφόμενον εκάστοτε εις την σχετική Επετηρίδα του Υπουργείου των Εξωτερικών και γ)εις τα μέλη της Διεθνούς Επιτροπής του Ελέγχου. 2.Η κατά τα ως άνω παρεχομένη δασμολογική απαλλαγή μη περιοριζομένη εις τα δια των αποσκευών, ή και κατά την πρώτην εγκατάστασιν των προσώπων τούτων κομιζόμενα είδη επεκτείνεται και εις τα καθ’ οιονδήποτε τρόπον (ταχυδρομικώς ή δια φορτωτικών) αποσταλλόμενα αυτοίς τοιαύτα. 3.Τα δια τα ως άνω πρόσωπα προοριζόμενα είδη παραδίδονται άνευ ουδεμιάς τελωνειακής εξετάσεως ή επαληθεύσεως, και άνευ καταθέσεως σχετικών τελωνειακών εγγράφων, επί τη βάσει μόνον σημειωμάτων των οικείων Πρεσβευτών, τεθεωρημένων  υπό του Υπουργείου Εξωτερικών και εσφραγισμένων παρά τε της Πρεσβείας και του Υπουργείου τούτου. Δια τας αποσκευάς τας κομιζομένας υπό των προσώπων τούτων δεν απαιτείται η προσαγωγή τοιούτων σημειωμάτων. Τα εν λόγω σημειώματα μετά των οικείων διατακτικών των εταιρειών ή πρακτορείων μεταφοράς χρησιμεύουσιν ως δικαιολογητικά στοιχεία δια την αντίστοιχον εξόφλησιν του οικείου δηλωτικού εισαγωγής. Εν περιπτώσει αφίξεως των ειδών τούτων δια ταχυδρομικών δεμάτων ή μικροδεμάτων τα σημειώματα ταύτα χρησιμεύουσιν ως δικαιολογητικά δια την εξόφλησιν των οικείων ταχυδρομικών διασαφήσεων εισαγωγής. Λοιπόν Προσωπικόν Πρεσβειών Άρθρ.2.-1.Οι ανήκοντες εις το μη διπλωματικόν προσωπικόν των Πρεσβειών (ως αρχιφύλακες, γραφείς, δακτυλογράφοι), υποβάλλονται εις απάσας τα τελωνειακάς διατυπώσεις και πληρωμάς. Δύναται όμως υπό τον όρον της αμοιβαιότητος και κατόπιν προτάσεως του Υπουργείου Εξωτερικών, ειδική δε πάντοτε αδεία του Υπουργού των Οικονομικών να επιτραπή η άνευ πληρωμής οιουδήποτε τέλους ή φόρου εισαγωγή παρ’ αυτών ειδών ανηκόντων εις την πρώτην των εγκατάστασιν μεταχειρισμένων ή και καινουργών ή η παροχή οιασδήποτε τελωνειακής διευκολύνσεως ή δασμολογικής ευνοίας παρεχομένης αντιστοίχως εις τους εν τη αλλοδαπή ημετέρους υπαλλήλους της κατηγορίας ταύτης υπό των Κρατών, δια τους υπαλλήλους των οποίων σκοπείται η παροχή των ανωτέρω διευκολύνσεων και ευνοιών. Προξενικόν Προσωπικόν Άρθρ.3.-1.Απαλλάσσονται του εισαγωγικού τέλους και παντός φόρου ή δικαιώματος υπό τον όρον της αμοιβαιότητος τα έπιπλα και σκεύη της πρώτης εγκαταστάσεως τα ανήκοντα εις τους εν Ελλάδι Προξένους των ξένων Κυβερνήσεων ειδική εκάστοτε αδεία του Υπουργείου Οικονομικών μετά πρότασιν του Υπουργείου Εξωτερικών, εφ’ όσον ταύτα κομίζονται εντός τριμήνου από της αφίξεως του Προξένου εις ον ανήκουσι ταύτα. 2.Το λοιπόν προσωπικόν των Προξενείων υπόκειται εις την πληρωμήν δασμών και φόρων δια τα παρ’ αυτών κομιζόμενα είδη. Δύναται όμως υπό τον όρον της αμοιβαιότητος να επιτραπή η παροχή δασμολογικών διευκολύνσεων, ή η πλήρης απαλλαγή από της πληρωμής δασμών και φόρων και των παρ’ αυτών εισαγομένων μεταχειρισμένων επίπλων και σκευών της πρώτης τούτων εγκαταστάσεως, εξαιρέσει οίνων, ηδυπότων και ειδών μονοπωλίου. (Αντί για τη σελ. 435) Σελ. 435(α) Τεύχος Ζ21-Σελ. 125 Διπλωματικές ατέλειες 30.Ζ.γ.1 3.Ειδικώς ως προς τους εμμίσθους Προξένους της Μεγάλης Βρεττανίας, ισχύει η συμφωνία μεταξύ Ελλάδος και Μεγάλης Βρεττανίας περί αμοιβαίας απαλλαγής της τελωνειακής εξετάσεως των αποσκευών των εμμίσθων προξενικών υπαλλήλων η κυρωθείσα δια του Νόμ. 4654. 4.Οι εν τω παρόντι άρθρω αναφερόμενοι Πρόξενοι και το Προξενικόν εν γένει προσωπικόν και εις ας έτι περιπτώσεις απολαύουσι κατά τ’ ανωτέρω και υπό τους όρους της αμοιβαιότητος δασμολογικής απαλλαγής υπόκεινται εις απάσας τας τελωνειακάς διατυπώσεις ως και εις τελωνειακήν εξέτασιν. Απαλλάσσονται της τοιαύτης τελωνειακής εξετάσεως κατ’ εξαίρεσιν και μόνον κατά την πρώτην άφιξιν αυτών οι έμμισθοι Πρόξενοι της Μεγάλης Βρεττανίας συμφώνως προς ανειλημμένας, δια της κυρωθείσης υπό του ως είρηται Νόμ. 4654 συμφωνίας, υποχρεώσεις. 5.Είδη πρώτης εγκαταστάσεως των Προξένων και Προξενικών γενικώς υπαλλήλων θεωρούνται τα εντός τριμήνου από της αφίξεως αυτών κομιζόμενα είδη τα χρησιμεύοντα δια την εγκατάστασιν αυτών εν τη ημεδαπή. Η προθεσμία αύτη δύναται εκάστοτε να παρατείνηται εάν αποχρώντες συντρέχωσι λόγοι, προτάσει του Υπουργείου Εξωτερικών. 6.Οι θυρεοί, σημαίαι και κοντοί αυτών, εμβλήματα και λοιπά είδη Κρατικής υπηρεσίας, ως και η γραφική ύλη, τα έντυπα, δι’ ων τα Προξενεία εφοδιάζονται υπό των οικείων Κυβερνήσεών των απαλλάσσονται ωσαύτως παντός εισαγωγικού δασμού, φόρου ή δικαιώματος, υπό τον όρον της αμοιβαιότητος, ειδική ωσαύτως εκάστοτε αδεία του Υπουργού των Οικονομικών, μετά προηγουμένην πρότασιν του Υπουργείου Εξωτερικών. Αυτοκίνητα εισαγόμενα υπό ξένων διπλωματικών υπαλλήλων. Άρθρ.4.-Ειδικώς προκειμένου περί αυτοκινήτων εισαγομένων επί δασμολογική απαλλαγή παρά των Αρχηγών των Ξένων Διπλωματικών Αποστολών και των μελών της Διεθνούς Επιτροπής Ελέγχου, ταύτα εκποιούμενα μετά διετή εν Ελλάδι χρήσιν δύνανται να μη υπαχθώσιν εις καταβολήν δασμού ουδέ κατά τον χρόνον της εκποιήσεώς των, εφόσον υφίσταται πλήρης αμοιβαιότης απορρέουσα εκ της νομοθεσίας του Κράτους εις την διπλωματικήν υπηρεσίαν της οποίας ανήκει ο εκποιών διπλωμάτης. Σελ. 436(α) Τεύχος Ζ21-Σελ. 126 Πάσα εκποίησις αυτοκινήτων εισαχθέντων ατελώς παρά ξένων διπλωματικών υπαλλήλων, συντελουμένη προ της παρελεύσεως διετίας από της εισαγωγής των, εις ουδεμίαν υπόκειται διευκόλυνσιν ή απαλλαγήν, έστω και αν το Κράτος εις ου την υπηρεσίαν ανήκει ο κάτοχος του αυτοκινήτου εφαρμόζει διάφορον σύστημα. Ως προς τους λοιπούς Διπλωματικούς υπαλλήλους (τουτέστι δια πάντας τους κεκτημένους την διπλωματικήν ιδιότητα, εξαιρέσει των Αρχηγών των διπλωματικών αποστολών, δι’ ους ισχύουν τα εις τας δύο προηγουμένας παραγράφους του άρθρ. 4)δια τα εισαγόμενα παρ’ αυτών αυτοκίνητα ισχύει κατά την εκποίησιν αυτών το άρθρ. 10 του Νόμ. 5200 εφ’ όσον όμως εκποιούνται ταύτα μετά την παρέλευσιν διετούς προθεσμίας από της εισαγωγής αυτών. Επίσης προκειμένου περί αυτοκινήτων εμμίσθων Προξένων ξένων Κρατών, δικαιουμένων δασμολογικής απαλλαγής, ταύτα δύνανται να εκποιηθώσι μόνον εις περίπτωσιν μεταθέσεως του κατόχου των και εφ’ όσον ούτοι παρέμειναν εις Ελλάδα επί δύο τουλάχιστον έτη. Και εις την περίπτωσιν ταύτην εφαρμόζεται το άρθρ. 10 του Νόμ. 5200. Άρθρ.5.-Δια κοινών αποφάσεων των Υπουργών Εξωτερικών και Οικονομικών, προκαλουμένων παρά του Υπουργείου των Οικονομικών επιτρέπεται να παρέχωνται εις τους εν Ελλάδι υπηρετούντας διπλωματικούς και προξενικούς υπαλλήλους ξένων Κρατών διευκολύνσεις, έστω και αν αποτελώσι παρέκκλισιν από των γενικών διατάξεων των τελωνειακών νόμων, εφ’ όσον και τα Κράτη ταύτα αντιστοίχως εφαρμόζουσι σύστημα ομοίων διευκολύνσεων δια τους ημετέρους διπλωματικούς και προξενικούς υπαλλήλους τους υπηρετούντας εις τα Κράτη δια τους υπαλλήλους των οποίων (Διπλωματικούς και Προξενικούς) ζητείται η παροχή εκ των ανωτέρω διευκολύνσεων. Ως τοιαύται διευκολύνσεις νοούνται και η εις ελευθέραν χρήσιν παράδοσις οικιακών και ατομικών ειδών του βοηθητικού και υπηρετικού προσωπικού Πρεσβειών και Προξενείων, καθώς και η αποδοχή εγγυητικής επιστολής της Πρεσβείας επί περιπτώσεων δι’ ας ο Νόμος απαιτεί χρηματική εγγύησιν. Καταργούνται τα εδάφ. γ΄ και δ΄ του άρθρ. 26 του Τελωνειακού Δασμολογίου εισαγωγής. 30.Ζ.γ.1 Διπλωματικές ατέλειες Είδη παραδιδόμενα στην ελεύθερη χρήση 30.Ζ.δ.1 